section_heading: Dodjela uloga
paragraph_text: U veljači 2014. godine Daisy Ridley izabrana je za glavnu ulogu, a do kraja tog mjeseca sve je također dogovoreno i s Driverom koji je uspio organizirati svoj radni raspored oko serije Girls u kojoj je tada nastupao. Do sljedećeg mjeseca započeli su razgovori s Andyjem Serkisom i Oscarom Isaacom te se nastavili sve do travnja. U travnju glumac John Boyega započeo je pregovarati u vezi uloge nakon što je otpao iz biografskog filma o Jesseju Owensu.